CELEX: 31990L0398
Language: el
Date: 1990-07-24 00:00:00
Title: Οδηγία 90/398/ΕΟΚ του Συμβουλίου της 24ης Ιουλίου 1990 για την τροποποίηση της οδηγίας 84/647/ΕΟΚ για τη χρησιμοποίηση μισθωμένων οχημάτων χωρίς οδηγό στις οδικές εμπορευματικές μεταφορές

Avis juridique important

|

31990L0398

Οδηγία 90/398/ΕΟΚ του Συμβουλίου της 24ης Ιουλίου 1990 για την τροποποίηση της οδηγίας 84/647/ΕΟΚ για τη χρησιμοποίηση μισθωμένων οχημάτων χωρίς οδηγό στις οδικές εμπορευματικές μεταφορές  

Επίσημη Εφημερίδα αριθ. L 202 της 31/07/1990 σ. 0046 - 0046 Φινλανδική ειδική έκδοση: Κεφάλαιο 7 τόμος 3 σ. 0205  Σουηδική ειδική έκδοση: Κεφάλαιο 7 τόμος 3 σ. 0205 

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 24ης Ιουλίου 1990  για την τροποποίηση της οδηγίας 84/647/ΕΟΚ για τη χρησιμοποίηση μισθωμένων οχημάτων χωρίς οδηγό στις οδικές εμπορευματικές μεταφορές  (90/398/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, δυνάμει του άρθρου 8 της οδηγίας 84/647/ΕΟΚ για τη χρησιμοποίηση μισθωμένων οχημάτων χωρίς οδηγό στις οδικές εμπορευματικές μεταφορές (4), το Συμβούλιο υποχρεούται να επανεξετάσει το άρθρο 3 παράγραφος 2 και το άρθρο 4 παράγραφος 2 της εν λόγω οδηγίας που περιέχει περιοριστικές ρήτρες·  ότι αυτές οι περιοριστικές ρήτρες είχαν σαν αποτέλεσμα να εφαρμόζεται με ανόμοιο τρόπο η εν λόγω οδηγία στην Κοινότητα· ότι η κατάργηση των ρητρών θα βελτιώσει τη χρηματοοικονομική διαχείριση και θα μειώσει το κόστος των μεταφορών για τον ίδιο λογαριασμό και για λογαριασμό τρίτου·  ότι πρέπει, κατά συνέπεια, να τροποποιηθεί ανάλογα η εν λόγω οδηγία,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 84/647/ΕΟΚ τροποποιείται ως εξής:  1. Στο άρθρο 3, η παράγραφος 2 αντικαθίσταται από το ακόλουθο κείμενο:  «2. Τα κράτη μέλη μπορούν να αποκλείσουν από τις διατάξεις τις παραγράφου 1 τη μεταφορά για ίδιο λογαριασμού που εκτελείται από οχήματα συνολικού επιτρεπομένου μεικτού βάρους άνω των έξι τόνων.»  2. Στο άρθρο 4, η παράγραφος 2 καταργείται.  Άρθρο 2  Τα κράτη μέλη ανακοινώνουν τα αναγκαία μέτρα για να συμμορφωθούν με την παρούσα οδηγία το αργότερο μέχρι τις 31 Δεκεμβρίου 1990 και πληροφορούν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 24 Ιουλίου 1990.  Για το Συμβούλιο  Ο Πρόεδρος  C. MANNINO  (1) ΕΕ αριθ. C 296 της 24. 11. 1989, σ. 7  και ΕΕ αριθ. C 150 της 19. 6. 1990, σ. 4.  (2) ΕΕ αριθ. C 96 της 17. 4. 1990, σ. 352.  (3) ΕΕ αριθ. C 124 της 21. 5. 1990, σ. 20.  (4) ΕΕ αριθ. L 335 της 22. 12. 1984, σ. 72.